Diari Oficial de la Generalitat Valenciana


Sumari del DOGV 4446, del 24-02-2003 (2003/2101)

RESOLUCIÓ de 18 de febrer de 2003, del secretari general de la Presidència, per la qual es regulen i convoquen els Premis de Disseny dels Cartells de Promoció de la II Trobada de Centres Valencians en l'Exterior, en virtut de la delegació atorgada per l'article 3 del Decret 9/2002, de 5 de setembre, del President de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4446

Data del DOGV
:   24-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2101


Data del document
:   18-02-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * premi cultural
    * publicitat
    * promoció cultural
    * distinció honorífica
    * belles arts

RESOLUCIÓ de 18 de febrer de 2003, del secretari general de la Presidència, per la qual es regulen i convoquen els Premis de Disseny dels Cartells de Promoció de la II Trobada de Centres Valencians en l'Exterior, en virtut de la delegació atorgada per l'article 3 del Decret 9/2002, de 5 de setembre, del President de la Generalitat Valenciana. [2003/F2101]
  
La labor realitzada pels centres valencians en l'exterior per a fomentar la cultura i les tradicions valencianes en l'exterior ha sigut i és objecte del continuat reconeixement i suport de la Generalitat Valenciana, i dóna així compliment al que establix l'article 2 del nostre Estatut d'Autonomia.
  
En este sentit, després de l'impuls que per al funcionament d'estes entitats associatives valencianes de l'exterior va suposar la I Trobada de Centres Valencians, realitzada en 1998, la Presidència de la Generalitat ha convocat la II Trobada, que tindrà lloc els pròxims dies 22 i 23 de març, en la ciutat de València, per a promoure el coneixement per part dels ciutadans de la nostra comunitat de la realitat dels valencians residents en l'exterior i fomentar l'associacionisme entre estos.
  
La Presidència de la Generalitat Valenciana, amb l'objecte de donar la major rellevància i difusió social a esta trobada, convoca el següent concurs de disseny dels cartells anunciadors d'estes efemèrides.
  
Per això i en virtut de la delegació establida en l'article 3 del Decret 9/2002, de 5 de setembre, del president de la Generalitat Valenciana, resolc:
  
Primer. Objecte
  
Constituïx l'objecte la convocatòria de Premis de Disseny dels Cartells de Promoció de la II Trobada de Centres Valencians en l'Exterior, que tindrà lloc els dies 22 i 23 de març de 2003.
  
Segon. Participants
  
Podran participar totes les persones físiques que ho desitgen, de forma individual o formant equip, amb un màxim de fins a tres dissenys.
  
Tercer. Condicions tècniques de l'obra
  
1. Els cartells hauran de ser originals i inèdits.
  
2. Els cartells podran ser executats per mitjà de qualsevol tècnica o procediment, sempre que siga susceptible la seua reproducció per mitjans tècnics normals.
  
3. Les dimensions no podran superar els 50 x 70 cm, en qualsevol disposició.
  
4. Els treballs hauran de ser presentats sobre un suport rígid que faça factible la seua exposició.
  
5. En els cartells, i de forma ben visible, haurà de figurar la llegenda «II Trobada de Centres Valencians en l'Exterior. València, 22 i 23 de març de 2003», així com l'espai lliure suficient per a inserir els logotips oficials.
  
6. El jurat podrà excloure aquells treballs l'autor, contingut o presentació dels quals no s'ajusten als anteriors requisits.
  
Quart. Presentació d'originals
  
Els originals es presentaran en la seu de la Direcció General de Relacions Externes, carrer de Juristes, 10, de València, i en qualsevol dels llocs que amb caràcter general reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els treballs, sense firmar, aniran acompanyats del corresponent butlletí triple d'inscripció el model del qual s'adjunta en l'annex. La part superior, al costat d'una fotocòpia del DNI i les dades personals, hauran d'introduir-se en un sobre que rebrà un número de registre i quedarà en poder de la Direcció General de Relacions Externes. La part central serà segellada i registrada i tornada a l'autor. La part inferior haurà de ser apegada per darrere de l'obra.
  
Cinqué. Termini de presentació
  
El termini de presentació serà des del dia següent de la publicació de la present convocatòria en el Diari Oficial de la Generalitat Valenciana, fins a l'11 de març de 2003.
  
Sisé. Resolució del concurs
  
Per a la resolució del concurs es constituirà un jurat presidit pel secretari general de la Presidència de la Generalitat Valenciana o persona en qui delegue, i integrat pels següents vocals:
  
- La subsecretària de Promoció Cultural de la Generalitat Valenciana, o persona en qui delegue.
  
- La directora general de Relacions Externes de la Generalitat Valenciana, o persona en qui delegue.
  
- El director gerent de l'Institut Valencià d'Art Modern (IVAM), o persona en qui delegue.
  
- Un funcionari de la Direcció General de Relacions Externes, que actuarà com a secretari del jurat, amb veu i sense vot.
  
El funcionament del jurat s'ajustarà al règim previst en els articles 22 a 27 de la Llei 30/1992, de Règim Jurídic de les Administracions Públiques i del Procediment Administratiu Comú.
  
El jurat examinarà els treballs presentats i, d'acord amb el seu valor representatiu de la II Trobada de Centres Valencians en l'Exterior i del seu valor artístic, formularà la corresponent proposta de resolució de la convocatòria. El jurat podrà declarar desert el concurs.
  
La competència per a resoldre la present convocatòria correspon al secretari general de la Presidència de la Generalitat Valenciana, previ acord vinculant del jurat.
  
La decisió del jurat podrà emetre's a partir del 13 de març de 2003. En tot cas, la resolució de la convocatòria es notificarà a tots els interessats abans del dia 22 de març de 2003.
  
Setè. Premis
  
S'establix un primer premi i dos accèssit per als cartells que trie el jurat, consistents en diplomes acreditatius de tal condició.
  
El guanyador del primer premi rebrà a més la quantitat líquida de tres mil euros (3.000 EUR), una vegada deduïts, si és procedent, els pertinents impostos o retencions d'aplicació.
  
Cada un dels guanyadors dels accèssit rebran, a més del diploma, la quantitat líquida de mil euros (1.000 EUR), una vegada deduïts, si és procedent, els pertinents impostos o retencions d'aplicació.
  
Estes quantitats se sufragaran a càrrec del capítol IV, línia de subvenció T0801000, Programa 112.40, Relacions Externes, del Pressupost de la Generalitat Valenciana per a 2003.
  
Huité. Exhibició dels cartells
  
Una selecció dels treballs presentats al concurs podrà ser exposada al públic en els locals que determine la Direcció General de Relacions Externes si així s'estima convenient, en les dates que s'especificaran, sense necessitat d'autorització expressa dels autors respectius.
  
Nové. Drets sobre els cartells
  
Els cartells premiats seran cedits pels seus autors a la Direcció General de Relacions Externes, la qual podrà fer d'ells l'ús que estime més convenient i reservar-se el dret de reproduir-los en el futur a grandària natural o reduïda i distribuir-los, per a la qual cosa la direcció general queda expressament autoritzada per tots els participants en el present concurs, sense la necessitat de cap autorització expressa per part dels seus autors.
  
Els treballs no premiats podran ser retirats pels seus autors fins al 15 de maig de 2003, una vegada finalitzada la seua exposició pública.
  
Desé. Obligacions dels beneficiaris
  
La Secretaria General de la Presidència de la Generalitat Valenciana requerirà als beneficiaris del citat premi perquè, en compliment de la vigent normativa pressupostària i de concessió d'ajudes i de subvencions, aporten els documents necessaris per a lliurar el premi al seu favor, molt especialment aquells que els acrediten, respectivament, de trobar-se al corrent de les obligacions fiscals i davant de la Seguretat Social, així com si s'han obtingut altres ajudes o subvencions d'administracions o ens públics distints a la Presidència de la Generalitat Valenciana per a la mateixa finalitat objecte de col·laboració econòmica per part d'esta última, als efectes d'allò que s'ha previst per l'article 47, punt 4, apartat b), del Text Refós de la Llei d'Hisenda Pública de la Generalitat Valenciana (TRLHPGV), en la redacció donada per l'article 20 de la Llei 14/1997, de 29 de desembre, de la Generalitat Valenciana, de Mesures de Gestió Administrativa i Financera i d'Organització de la Generalitat Valenciana, posat en relació amb l'article 47, punt 8, del TRLHPGV.
  
Onzé. Acceptació de les bases
  
La participació en el present concurs suposa la total acceptació de les presents bases.
  
Dotzé. Publicitat
  
A estes bases se'ls donarà publicitat per mitjà de la seua difusió en forma d'extracte, i si fóra possible, per mitjà de la inserció dels corresponents anuncis en els periòdics de màxima difusió de la Comunitat Valenciana.
  
Contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des del dia següent de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 18 de febrer de 2003.- El secretari general de la Presidència (en virtut de la delegació article 3 Decret 9/2002, de 5 de setembre): Vicente Gomis Cerdán.
  
Annex I
  
Concurs de cartells
  
II Trobada de Centres Valencians en l'Exterior
  
Núm. registre autor
  
Direcció
  
CP
  
Tel.
  
DNI
  
Títol de l'obra
  
Tècnica
  
Dimensions
  
(Fitxa per a la Direcció General de Relacions Externes)
  
Concurs de cartells
  
II Trobada de Centres Valencians en l'Exterior
  
Núm. registre autor
  
Direcció
  
CP
  
Tel.
  
DNI
  
Títol de l'obra
  
Tècnica
  
Dimensions
  
(Resguard per a l'autor)
  
Concurs de cartells
  
II Trobada de Centres Valencians en l'Exterior
  
Núm. registre autor
  
Direcció
  
CP
  
Tel.
  
DNI
  
Títol de l'obra
  
Tècnica
  
Dimensions